కిలి పాల్

యూసుఫ్ పాల్ కిమెసెరా (ఆంగ్లం: Yusufu Paul Kimesera; జననం 1994 అక్టోబరు 19), టాంజానియాకు చెందిన ఆయన ఆన్‌లైన్ పేరు కిలి పాల్ తో ప్రసిద్ధి గాంచిన కళాకారుడు. వాస్తవానికి వారి మాతృభాష మాసాయి అయినప్పటికి, భారతదేశానికి చెందిన హిందీ పాటలకు నృత్యాలు చేయడంలో ఆయనకు మంచి పేరుంది. అతను ఆసియా నుండి చాలా మంది అభిమానులను సంపాదించుకున్నాడు. దక్షిణ భారత చిత్రాలలోని పాటలతోనూ  ఆయన వివిధ సోషల్ మీడియా నెట్‌వర్క్‌లలో తన ప్రతిభను చూపుతాడు.

 కెరీర్ 
కిలి పాల్ టాంజానియా కోస్ట్ రీజియన్‌లో ఉన్న లుగోబా పట్టణంలోని మిందు తులీని గ్రామంలో జన్మించాడు. అతని తల్లిదండ్రుల ఉపాధి పశుపోషణ. భారతీయ పాటలతో కూడిన తన కంటెంట్ ద్వారా సోషల్ మీడియాలో ఆయన ప్రసిద్ధి చెందాడు. దీనికి ముందు, కిలి పాల్ మాసాయి వారి సంస్కృతిని వివరించే కంటెంట్ తయారీలో ఉండేవాడు. ఈ కంటెంట్ చాలా మందికి నచ్చింది. ఆయన 2021లో పలు రకాలుగా వివిధ పాటలను పాడుతూ, ప్లే చేస్తున్నప్పుడు అతని సోదరి నీమా పాల్ (Neema Paul) భారతీయ పాటలతో కూడిన కంటెంట్‌ను అప్‌లోడ్ చేసింది. ఇవి వైరల్ అయి   ఇక వారిద్దరు సోషల్ మీడియా ఇన్‌ఫ్లుయెన్సర్లుగా స్థిరపడిపోయారు.

కిలీ పాల్, అతని సోదరి కంటెంట్‌పై ఆసక్తి ఉన్న ప్రముఖ వ్యక్తులలో ఒకరు భారత ప్రధాని నరేంద్ర మోడీ కూడా ఉండడం విశేషం. టాంజానియాలో భారత హైకమిషనర్‌ బినయ ప్రధాన్‌ 2022లో కిలి పాల్‌ని సన్మానించాడు. ఇరు దేశాల మధ్య సంస్కృతి సంప్రదాయాలు ఆయనకు బాగా అర్థమవుతున్నాయంటూ కితాబు ఇచ్చాడు.

 అవార్డు 

 ఉత్తమ కంటెంట్ సృష్టికర్త (2022) - TDA 

 మూలాలు